ดัชนีหุ้นภาคเช้าปิดลบ 28.97 จุด
ดัชนีหุ้นวันที่ 20 ต.ค. ภาคเช้า ปิดตลาดที่ระดับ 909.22 จุด ลดลง 28.97 จุด มูลค่าการซื้อขาย 10,469 ล้านบาท
20 ต.ค. 2554

ดัชนีหุ้นวันที่ 20 ต.ค. ภาคเช้า ปิดตลาดที่ระดับ 909.22 จุด ลดลง 28.97 จุด มูลค่าการซื้อขาย 10,469 ล้านบาท




ตลาดหุ้นวันที่ 20 ต.ค. เปิดตลาดดัชนีปรับตัวลดลงแรงหลุดแนวรับระดับ 920 จุด มาปิดตลาดที่ระดับ 909.22 จุด ลดลง 28.97 จุด หรือ 3.09% มูลค่าการซื้อขาย 10,469 ล้านบาท 
5 อันดับแรกมูลค่าซื้อขายสูงสุด
1.PTT ปิดที่ 280 บาท ลดลง 10 บาท หรือ 3.45% มูลค่าซื้อขาย 946 ล้านบาท 2.KBANK ปิดที่ 111 บาท ลดลง 3 บาท หรือ 2.63% มูลค่าซื้อขาย 753 ล้านบาท3.BBL ปิดที่ 132 บาท ลดลง 6.5 บาท หรือ 4.69% มูลค่าซื้อขาย 744 ล้านบาท 4.KTB ปิดที่ 13.50 บาท ลดลง 0.80 บาท หรือ 5.59% มูลค่าซื้อขาย 721 ล้านบาท 5.SCB ปิดที่ 100.50 บาท ลดลง 4.50 บาท หรือ 4.29% มูลค่าซื้อขาย 504 ล้านบาท
บล.กรุงศรีอยุธยา ระบุว่า ดัชนีตลาดถูกกดดันต่อเนื่องจากเมื่อวาน โดยเฉพาะผลกระทบจากปัญหาน้ำท่วมรุนแรงกว่าคาดการณ์ไว้ก่อนหน้า ทั้งนี้ศูนย์วิจัยธนาคารกรุงศรี คาดการณ์ว่าปัญหาน้ำท่วมจะส่งผลกระทบต่อจีดีพีปี 54 ประมาณ 0.7-1.2% ส่งผลให้เศรษฐกิจมีการขยายตัวเพียง 2.8-3.3% เท่านั้น รวมไปถึงแนวโน้มผลประกอบการบริษัทจดทะเบียน โดยเฉพาะหุ้นกลุ่มธนาคารที่จะได้รับผลกระทบจากการตั้งสำรองหนี้เสีย และสินเชื่อที่มีแนวโน้มชะลอ
บล.ทิสโก้ ระบุว่า ประเมินว่าตลาดหุ้นทั่วโลกผันผวนใกล้จบรอบฟื้นตัว หลังจากขึ้นแรง 3 สัปดาห์แล้วรับข่าวเพิ่มทุนธนาคารยุโรปไปแล้วกว่า 90 % และคาดวิกฤติน้ำท่วม จะสร้างความเสียหาย 1 แสนล้าน กระทบต่อการขยายตัวเศรษฐกิจปีนี้ ลง 1 % เหลือ 3.0 % จากเดิม 4% คาดน้ำท่วมกรุงเทพ นานอย่างน้อย 3 สัปดาห์ แนวโน้มตลาดหุ้นระยะนี้จนถึงสัปดาห์หน้าคาดว่าดัชนีหุ้นจบรอบไปแล้วที่ 973 จุด 
ดัชนีหุ้นไทยจะทรงตัวในทิศทางขาลงใน 1-3 สัปดาห์ถัดไปข้างหน้าสู่แนวรับ 890 จุด หรือ 840 จุด แนวโน้มวันนี้ให้นักลงทุนขายหุ้นเพื่อรอดูสถานการณ์น้ำท่วมในกรุงเทพ และเมื่อดัชนีหลุดต่ำกว่า 928 จุด ให้ลดพอร์ตการลงทุน ลงเหลือ 20%  เพื่อรอซื้อกลับ เดือนธ.ค.ที่ 890 หรือ 840 จุด เลือกหุ้นได้ประโยชน์จากงบ 1.3 แสนล้านเพื่อบูรณะหลังน้ำท่วม